S-133/2008

Mál þetta, sem þingfest var og dómtekið 18. júní sl., er höfðað með ákæru lögreglustjórans á Blönduósi hinn 27. maí 2008 á hendur S-kvk-þgf Y-kvk-þgf I-kvk-þgf, fæddri 20. nóvember 1982, til heimilis að Bakkahlíð 2, Akureyri og B-kvk-þgf K-kvk-þgf, fæddri 17. september 1986, til heimilis að Lindasmára 5, Kópavogi,

A

á hendur báðum ákærðu

,,fyrir þjófnað, með því að hafa aðfaranótt mánudagsins 9. október 2006, brotist inn í söluskálann Víðigerði, Húnaþingi vestra og stolið þaðan ávísunarhefti, vindlingum og söluandvirði kr. 40.000, símakortum að söluandvirði kr. 30.000 og enn fremur kr. 10.000 í peningum.

Telst þetta varða við 244. gr. almennra hegningarlaga, nr. 19/1940.

B

á hendur ákærðu S-kvk-þgf Y-kvk-þgf I-kvk-þgf

Fyrir tilraun til fjársvika, með því að hafa mánudaginn 9. október 2006 um kl. 15:00, reynt að skipta ávísun úr ofangreindu ávísanahefti, sem stolið var í söluskálanum Víðigerði, að fjárhæð kr. 20.000 útibúi Kaupþings, í Þönglabakka í Reykjavík, án árangurs.

Telst þetta varða við 248. gr. sbr. 20. gr. almennra hegningarlaga nr. 19/1940.

C

á hendur ákærðu B-kvk-þgf K-kvk-þgf

Fyrir tilraun til fjársvika, með því að hafa mánudaginn 9. október 2006 kl. 10:00, reynt að skipta ávísun, úr ofangreindu ávísanahefti sem stolið var í söluskálanum Víðigerði, að fjárhæð kr. 25.000 útibúi Sparisjóðs Reykjavíkur og nágrennis, í Álfabakka í Reykjavík, án árangurs.

Telst þetta varða við 248. gr. sbr. 20. gr. almennra hegningarlaga nr. 19/1940.

Þess er krafist að ákærðu verði dæmdar til refsingar.

III

Ákærðu sóttu ekki þing þegar málið var þingfest 18. júní sl. Málið er því dæmt með vísan til 1. mgr. 126. gr. laga um meðferð opinberra mála nr. 19/1991 enda er þess getið í fyrirkalli sem birt var á lögmætan hátt fyrir ákærðu S-kvk-þf 10. júní sl. og fyrir ákærðu B-kvk-þf 12. júní sl. að svo mætti fara með málið.

Þar sem ákærðu hafa ekki látið málið til sín taka verður með vísan til þess sem að framan er rakið að líta svo á að þær viðurkenni háttsemi þá sem þeim er í ákæru gefin að sök og telst sök þeirra þar með nægilega sönnuð enda er ákæran í samræmi við gögn málsins og brot þeirra þar réttilega fært til refsiákvæða.

Við ákvörðun refsingar ákærðu S-kvk-ef ber að horfa til sakarferils hennar en hún var samkvæmt vottorði Sakaskrár ríkisins sakfelld fyrir brot gegn umferðarlögum í janúar 2003, hinn 15. september 2004 var henni gert að greiða sekt fyrir brot gegn lögum um ávana- og fíkniefni. Í lok ágústmánaðar 2006 gekkst hún undir greiðslu sektar fyrir brot gegn lögum um ávana- og fíkniefni. Hinn 22. júní 2007 var hún dæmd í 45 daga fangelsi skilorðsbundið til tveggja ára fyrir þjófnað og brot gegn lögum um ávana- og fíkniefni. Þá var henni í ágúst 2007 gert að greiða sekt og svipt ökurétti í sex mánuði fyrir brot gegn umferðarlögum. Brot ákærðu var framið í október 2006 eða áður en síðastgreindu tveir dómarnir voru kveðnir upp og ber því að gera henni hegningarauka. Rannsókn málsins hefur dregist úr hömlu en ekki var tekin skýrsla af ákærðu fyrr en rúmu ári eftir að brotið var framið þó fyrir hafi legið nánast frá upphafi að ákærðu voru að verki. Til staðar eru upplýsingar um að ákærða S-kvk-nf sé að takast á við fíkniefnavanda sinn og þá hefur hún stundað nám hjá Starfsendurhæfingu Norðurlands með miklum ágætum. Að teknu tilliti til þess sem að framan er rakið eru ekki efni til að gera ákærðu sérstaka refsingu.

Við ákvörðun refsingar ákærðu B-kk-ef ber að taka tillit til dráttar málsins sem að framan er rakinn. Þá verður að horfa til sakarferils hennar en hún gekkst undir greiðslu sektar fyrir tilraun til þjófnaðar í febrúar 2006. Hinn 22. október 2007 var hún dæmd í sex mánaða fangelsi, en fullnustu refsingarinnar var frestað í þrjú ár, fyrir þjófnað, nytjastuld, gripdeild, skjalafals og brot gegn lögum um ávana- og fíkniefni. Rétt rúmum mánuði síðar var hún dæmd í eins mánaðar fangelsi skilorðsbundið til þriggja ára fyrir þjófnað og brot gegn umferðarlögum. Í byrjun febrúar á þessu ári var henni gerður hegningarauki fyrir þjófnað, hylmingu og umferðarlagabrot. Brot það sem ákærða hefur nú verið sakfelld fyrir var framið í október 2006 og því áður en þrír síðastgreindu dómarnir voru kveðnir upp. Ber því að gera henni hegningarauka. Að teknu tilliti til umfangs brotsins sem hún er nú sakfelld fyrir, umfangs þeirra brota sem hún hefur verið sakfelld fyrir eftir að brot þetta var framið og þess dráttar sem orðið hefur á meðferð málsins þykja ekki efni til að gera ákærðu sérstaka refsingu.

Sakarkostnaður hefur ekki fallið til við meðferð máls þessa.

Af hálfu ákæruvaldsins sótti málið B-kk-nf H-kk-nf settur lögreglustjóri á Blönduósi.

H-kk-nf H-kk-nf dómstjóri kveður upp dóm þennan.

DÓMSORÐ

Ákærðu S-kvk-þgf Y-kvk-þgf I-kvk-þgf, er ekki gerð sérstök refsing.

Ákærðu B-kvk-þgf K-kvk-þgf, er ekki gerð sérstök refsing.

Enginn sakarkostnaður hefur fallið á málið.

H-kk-nf H-kk-nf.